216 A MAGYAR TUD. TÁRSASÁG ÉRTEKEZÉSEI. 
kivánságaiknak tehetsége szerint teljesítését igéri, és csak némelyekre 
nézve teszen némi kivételt, jelesen: 1) Megigéri ugyan, hogy ha János 
királylyal, kivel bizonyos alkudozások által, úgymond, a békeségnek némi 
alapjait már megvetette , állandó békekötésre jövend a dolog "), azon al- 
kudozáshoz nem csak magyar tanácsosait, hanem a nemesi rendból is né- 
melyeket bocsátand ; azt mindazáltal, hogy most már annak alattvalóival 
a rendek egybegyüljenek , nekiek megtiltja. — 2) Az igért pénzbeli sege- 
delmet keveselvén kijelenti: hogy várakozása szerint nem csak jobbá- 
gyaikra nézve, hanem tulajdon erszényeikból is kellett volna valamely 
illendő mennyiséget ajánlaniok , és hogy csak bizonyos jó tekintetekból és 
azon reményból fogadja el ajánlatukat, hogy az országos táborozásban 
magokat különösen kitüntetendik. — 3) Borsmonostori apátság, Lipcse 
vára , vasvári káptalan, és Pékry Lajos iránt tett kérelmekre nézve csak 
azt igéri: a) hogy az elsőre nézve mindent kikerestet, mi azon apátság 
ügyének elitéléséhez szükséges és azután határozatot teend, — b) hogy 
Lipcse várának visszaadása végett Mária özvegy királynét ismét meg- 
inteti , és igazságot szolgáltatni el nem mulasztand , — c) hogy a vasvári 
káptalan dolgáról magát tudósíttatni fogja, és azután azt határozandja, mit 
az igazság kívánand, végre d) hogy Pekry Lajosnak szabadon bocsátásá- 
ról annak idejében gondoskodni fog. — 4) A múlt országgyűlésekben ho- 
zott törvényágazatokra és tett kérésekre nézve azt feleli: hogy azokra 
nem csak válaszolt, hanem mennyire a körülmények engedték, azokat 
már teljesítette is , és egyszersmind igéri: hogy ezután is megteend ([min- 
dent , mit egy kegyelmes fejedelemtól kivánhatni. 
C. Néhány különösen említést érdemlő e korbeli oklevelekről. 
Vannak e nevezetes korbul, melyben a dicső ausztriai háznak ural- 
kodása hazánkban kezdetét vette, néhány különösen említést igénylő 
oklevelek is. Ilyenek : 
1) Ferdinándnak , mint cseh király és ausztriai főhercegnek, azon 
1526-dik évi november 30-dikán Bécsben költ ünnepélyes levele ?) , mely. 
1) Ferdinándnak itt előadott szavai arra mutatnak: hogy ő a János királylyal kötött 
1538-dik évi szerződést béfejezett békekötésnek nem tartotta. 
1) Lásd ezen oklevelet: Kovachich Monum. vet. legislationis II. fűzete 32—42, és 
Sylloge Decret. I. köt. 370—372. lapjain. 
